Гномов пројекат документације
gnome-doc-list@gnome.org
Мајкл Хил
mdhillca@gmail.com
Шоба Тјаги
tyagishobha@gmail.com
Дејвид Кинг
amigadave@amigadave.com
Самостално покрените програме за ЦД и ДВД дискове, фото-апарате, музичке уређаје, и остале уређаје и медије.

# Отворите програме за уређаје или дискове

Можете да подесите да се одговарајући програм самостално покрене када прикључите уређај или уметнете диск или медијску картицу. На пример, можете пожелети да се покрене ваш управник фотографија када прикључите дигитални фотоапарат. Можете такође и да искључите ово, тако да се не деси ништа када нешто прикључите.

Да одредите који ће се програми покренути када прикључите разне уређаје:

Отворите преглед Активности и почните да куцате Уклоњиви медиј.

Изаберите Поставке Програми из резултата. Ово ће отворити панел Програми.

Изаберите Корисници да отворите панел.

У одељку Уклоњиви медији, пребаците прекидач Сам покрени програме на укључено.

Пронађите жељени уређај или врсту медија, а затим изаберите програм или радњу за ту врсту медија. Погледајте доле опис различитих врста уређаја и медија.

Уместо покретања програма, можете такође да подесите тако да дати уређај буде приказан у управнику датотека, опцијом Отвори фасциклу. Када се ово догоди, бићете упитани шта треба да се уради, или се ништа само неће догодити.

Ако не видите уређај или врсту медија коју желите да измените на списку (као што су Блуреј дискови или читачи е-књига), кликните Остали медији да видите детаљнији списак уређаја. Изаберите врсту уређаја или медија из падајућег списка Врста и програм или радњу из падајућег списка Радња.

Ако не желите да ниједан програм буде отворен самостално, без обзира шта прикључите, пребаците прекидач Сам покрени програме на искључено.

# Врсте уређаја и медија

## Звучни дискови

Изаберите ваш омиљени програм за музику или програм за извлачење звучних ЦД-а да управља звучним дисковима. Ако користите звучне ДВД-ве (ДВД-А), изаберите како да их отворите у делу Остали медији…. Ако отворите звучни диск у управнику датотека, нумере ће бити приказане као ВАВ датотеке које ћете моћи да пустите у било ком програму за пуштање музике.

## Видео дискови

Изаберите ваш омиљени видео програм за управљање видео ДВД дисковима. Користите дугме Остали медији… да подесите програм за Блуреј, ХД ДВД, видео ЦД (ВЦД), и супер видео ЦД (СВЦД). А ДВД или други видео дискови не раде исправно када их убаците, погледајте .

## Празни дискови

Користите дугме Остали медији да изаберете програм за записивање дискова за празне ЦД, ДВД, Блуреј, и ХД ДВД дискове.

## Фото-апарати и фотографије

Користите падајући списак Фотографије да изаберете програм за управљање фотографијама који ће се покренути када прикључите дигитални фотоапарат, или када убаците медијску картицу из фотоапарата, као што је ЦФ, СД, ММЦ, или МС картица. Можете такође само да прегледате ваше фотографије користећи управника датотека.

Под Остали медији…, можете да изаберете програм за отварање Кодакових ЦД-а слика, као што су они које сте можда начинили у продавници. То су обични ЦД дискови података са ЈПЕГ сликама у фасцикли под називом Слике.

## Музички програми

Изаберите програм за управљање библиотеком музике на вашем преносивом музичком уређају, или сами рукујте датотекама користећи управника датотека.

## Читачи е-књига

Користите дугме Остали медији да изаберете програм за управљање књигама на вашем читачу е-књига, или сами рукујте датотекама користећи управника датотека.

## Софтвер

Неки дискови и преносиви медији садрже софтвер који је намењен за самостално покретање након убацивања медија. Користите опцију Софтвер да одредите шта ће се десити након убацивања медија са самопокретачким софтвером. Од вас ће увек бити затражено потврђивање пре покретања софтвера.

Никада не покрећите програме са медија којима не верујете.