Фил Бул
philbull@gmail.com
Проверите два пута лозинку, и остале ствари да покушате.

# Унео сам исправну лозинку, али још увек не могу да се повежем

Ако сте сигурни да сте унели исправну лозинку за бежичну али још увек не можете успешно да се повежете на бежичну мрежу, покушајте нешто од следећег:

Проверите два пута да ли имате тачну лозинку

Лозинке су осетљиве на величину слова (важно је да ли садрже велика или мала слова), и зато проверите да нисте нешто погрешно записали.

Покушајте хекса или АСКРИ пропусни кључ

Лозинка коју сте унели може такође бити представљена на другачији начин — као ниска хексадецималних знакова (бројеви 0-9 и слова a-f) званих пропусни кључ. Свака лозинка има одговарајући пропусни кључ. Ако имате приступ пропусном кључу као и лозинци/пропусној речи, покушајте уместо тога да упишете пропусни кључ. Уверите се да сте изабрали тачну опцију бежичне безбедности када вам буде затражена ваша лозинка (на пример, изаберите ВЕП 40/128-битни кључ ако уписујете 40 знакова пропусног кључа за ВЕП-шифровану везу).

Покушајте да искључите и да поново укључите бежичну картицу

Понекад бежичне картице запну или наиђу на мањи проблем што значи да се неће повезати. Покушајте да искључите картицу и након тога да је поново укључите да бисте је поново подесили — погледајте за више података.

Проверите да ли користите одговарајућу врсту бежичне безбедности

Када вам буде била затражена лозинка бежичне безбедности, можете да изаберете коју ћете врсту бежичне безбедности да користите. Уверите се да сте изабрали ону коју користе усмеривач или бежична базна станица. Ово треба да је изабрано по основи, али некада не бива из неких разлога. Ако не знате која је, користите покушај и грешку да прођете разне опције.

Проверите да ли је бежична картица правилно подржана

Неке бежичне картице нису подржане како треба. Прикажу се као бежична веза, али не могу да се повежу на мрежу зато што њихови управљачки програми нису у стању да то остваре. Погледајте да ли можете да набавите неки други бежични управљачки програм, или ако морате да извршите неко додатно подешавање (као инсталирање другачијег уграђеног програма). Погледајте за више података.