Фил Бул
philbull@gmail.com
Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com 2013, 2015
Укључите тастере миша да управљате њим користећи бројевну тастатуру.

# Кликните и померите показивач миша користећи тастатуру

Ако имате потешкоћа приликом коришћења миша или неког другог указивачког уређаја, можете да управљате показивачем миша користећи бројни одељак на вашој тастатури. Ова функција се назива тастери миша.

Отворите преглед Активности и почните да куцате Приступачност.

Можете да приступите прегледу Активности тако што ћете кликнути на њу, померити показивач миша у горњи леви угао екрана, користити тастере Ктрл Алт Таб за којима следи Унеси, или користити тастер Супер.

Кликните Приступачност да отворите панел.

Изаберите одељак Указивање и кликање да га отворите.

Пребаците Тастери миша на укључено.

Уверите се да је искључено Закључај број. Сада ћете моћи да померате показивач миша користећи тастатуру.

Падиљон тастатуре је скуп бројевних тастера на вашој тастатури, обично поређаних у квадратној мрежи. Ако имате тастатуру на којој не постоји падиљон (као што је тастатура преносних рачунара), мораћете да држите притиснутим функцијски тастер (Fn) и да користите одређене друге тастере на вашој тастатури као падиљон тастатуре. Ако ову могућност користите често на вашем преносном рачунару, можете да докупите спољни УСБ или блутут бројевни падиљон.

Сваки број на падиљону одговара једном смеру. На пример, када притиснете 8 померићете га на горе а када притиснете 2 померићете га на доле. Притисните тастер 5 да извршите један клик мишем, или га брзо притисните два пута да извршите двоклик.

Већина тастатура има посебан тастер који вам омогућава да извршите десни клик, који се понекад назива тастер Изборник. Знајте, међутим, да овај тастер одговара првом плану ваше тастатуре, а не показивача миша. Погледајте о томе како да извршите десни клик држећи притиснутом 5 или леви тастер миша.

Ако желите да користите падиљон тастатуре да куцате бројеве док су укључени тастери миша, укључите Закључај број. Не можете да управљате мишем користећи падиљон тастатуре када је укључено Закључај број.

Обични тастери бројева, који се налазе у једном реду при врху тастатуре, неће управљати показивачем миша. Могу бити коришћени само тастери бројева на падиљону тастатуре.