Мајкл Хил
mdhillca@gmail.com 2012
Пребацујте таблицу између режима таблице и режима миша.

# Подесите режим праћења Ваком таблице

Режим таблице одређује начин мапирања оловке на екрану.

Отворите преглед Активности и почните да куцате Ваком таблица.

Кликните на Ваком таблица да отворите панел.

Ако таблица није откривена, од вас ће бити затражено да прикључите или упалите вашу Ваком таблицу. Кликните на Блутут на бочној површи да повежете бежичну таблицу.

Изаберите између режима таблице (или апсолутног) и режима додирне табле (или релативног). За режим таблице, пребаците Режим таблице на укључено.

У апсолутном режиму, свака тачка на таблици се мапира на тачку на екрану. Горњи леви угао екрана, на пример, увек одговара истој тачки на таблици.

У релативном режиму, ако подигнете оловку са таблице и спустите је на друго место, показивач на екрану се не помера. Ово је начин на који ради миш.