Шон Мек Кенс
shaunm@gnome.org
Фил Бул
philbull@gmail.com
Мајкл Хил
mdhillca@gmail.com
Екатерина Герасимова
kittykat3756@gmail.com
Куцајте пречице тастатуре тастер по тастер уместо да држите притиснутим све тастере одједном.

# Укључите лепљиве тастере

Лепљиви тастери вам омогућавају да куцате пречице тастатуре један тастер за другим уместо да их држите притиснутим све заједно. На пример, пречица Супер Таб служи за пребацивање између прозора. Без укључених лепљивих тастера, морали бисте да држите притиснутим оба тастера у исто време; са укљученим лепљивим тастерима, притиснућете прво Супер а затим Таб да урадите исто.

Можда ћете желети да укључите лепљиве тастере ако налазите да је тешко да притиснете неколико тастера у исто време.

Отворите преглед Активности и почните да куцате Приступачност.

Кликните Приступачност да отворите панел.

Изаберите одељак Куцање да га отворите.

У одељку Помоћ при куцању, пребаците прекидач Лепљиви тастери на укључено.

# Брзо укључите или искључите лепљиве тастере

Пребаците прекидач Укључи тастатуром да укључите или искључите споре тастере са тастатуре. Када је ова опција изабрана, можете да притиснете Шифт пет пута за редом да укључите или искључите лепљиве тастере.

Можете такође да укључите или да искључите лепљиве тастере тако што ћете кликнути на иконицу приступачности на горњој траци и изабрати Лепљиви тастери. Иконица приступачности је видљива када је укључено једно или више подешавања са панела Приступачност.

Ако притиснете два тастера одједном, лепљиви тастери ће се сами привремено искључити да би вам омогућили да унесете пречицу тастатуре на уобичајени начин.

На пример, ако сте укључили лепљиве тастере али сте истовремено притиснули Супер и Таб, лепљиви тастери неће чекати да притиснете други тастер ако сте укључили ту опцију. Међутим, сачекаће ако сте притиснули само један тастер. Ово је корисно ако вам не представља проблем притискања неких пречица тастатуре истовремено (на пример, тастера који су близу један другом), али не и остале.

Изаберите Искључи ако су два тастера притиснута истовремено да укључите ово.

Можете да подесите да ваш рачунар пусти „звук“ када почнете да куцате пречицу тастатуре са укљученим лепљивим тастерима. Ово је корисно ако желите да знате да лепљиви тастери очекују да пречица тастатуре буде откуцана, тако да ће следећи притисак тастера бити протумачен као део пречице. Изаберите Запишти када је притиснут измењивач да укључите ово.