Мајкл Хил
mdhillca@gmail.com
Преименујте одједном више од једне датотеке.

# Преименујте више датотека

Датотеке се може користити за промену назива групе датотека. Можете да Преименујете користећи шаблон или да Нађете и замените текст.

# Да преименујете користећи шаблон:

Изаберите две или више датотека у програму Датотеке.

Притисните F2 или десн клик на избор и одаберите Преименуј. Отвориће се прозор Преименуј.

Уверите се да је изабрано Преименуј користећи шаблон.

Поље назива садржи „[Изворни назив датотеке]“ као чувар места. Може да се обрише или дода назад из изборника + Додај.

Кликните пре или после „[Изворни назив датотеке]“ да додате слова, речи или бројеве да направите шаблон који желите.

Одређене знакове треба избегавати на неким уређајима.

Да нумеришете датотеке у низу, кликните + Додај да изаберете број цифара у броју који желите да се сам дода. Ако преименујете 10 или више датотека али мање од 100, изаберите две цифре (01, 02, 03, 04). Изаберите три (001, 002, 003, 004) ако имате више од 99 датотека за преименовање.

Списак претпрегледа ће приказати текуће називе датотека на левој а резултирајуће називе датотека на десној страни.

Кликните на дугме Преименуј да примените шаблон који сте направили, и датотеке ће бити преименоване.

Када преименујете датотеку, само први део назива датотеке је изабран, а не и проширење датотеке (део после последње .). Проширење обично означава која је то врста датотеке (нпр. датотека.pdf је ПДФ документ), и ово не бисте требали да мењате. Ако баш морате да измените проширење, изаберите читав назив датотеке и измените га.

# Да преименујете користећи нађи и замени текст:

Изаберите две или више датотека у програму Датотеке.

Притисните F2 или десн клик на избор и одаберите Преименуј.

Изаберите Нађи и замени текст.

За Постојећи текст упишите текст који ће бити замењен. За Замени са, упишите нови текст. Списак предпрегледа приказује текуће називе датотека на левој а резултирајуће називе датотека на десној страни.

Кликните на дугме Преименуј да прихватите замену у предпрегледу, и датотеке ће бити преименоване.

Ако сте преименовали погрешну датотеку, или сте некој датотеци дали неодговарајући назив, можете да опозовете промену назива. Да повратите радњу, одмах притисните дугме изборника на бочној траци и изаберите Опозови преименовање, или притисните Ктрл Z, да повратите претходни назив.