Управљање бојом је важно дизајнерима, фотографима и уметницима.
Ричардс Хјуџиз
richard@hughsie.com

# Зашто је важно управљање бојом?

Управљање бојом је процес снимања боје користећи улазни уређај, приказивања на екрану, и штампања исте док управља тачним бојама и опсегом боја на сваком медијуму.

Потреба за управљањем боје је вероватно најбоље објашњена фотографијом птице на зимском мразном дану.

Птица на мразном зиду као што се види на објективу фото-апарата

Приказ типично презасићеног плавог канала, што чини да слика изгледа топло.

Ово види корисник на екрану уобичајеног пословног преносног рачунара

Приметите да бело није „бело папира“ и да је зеница ока сада блатњаво браон.

Ово је оно што корисници виде када штампају на обичном штампачу са млазом

Основни проблем који имамо овде јесте тај да је сваки уређај у стању да рукује различитим опсегом боја. Дакле, док ћете ви можда моћи да снимите електрично плаву фотографију, већина штампача неће бити у стању да је произведе.

Већина уређаја слика снима у РГБ-у (црвена, зелена, плава) и мора да претвори у ЦМЈК (зеленоплава, пурпурноцрвена, жута, и црна) за штампање. Још један проблем јесте тај да не можете имати бело мастило, и зато белина може да буде добра само колико и боја папира.

Још један проблем су јединице. Без одређивања лествице на којој се мери боја, не можемо да знамо да ли је 100% црвене близу инфрацрвеној или је то затвореније црвено мастило у штампачу. Оно што је 50% црвене на једном екрану вероватно је нешто као 62% црвене на другом екрану. То је исто као када бисте некоме рекли да сте возили само 7 јединица растојања, али без јединица не можемо знати да ли су то 7 километара или 7 метара.

Када говоримо о боји, на јединице мислимо као на скалу. Скала је у суштини опсег боја које се могу произвести. Уређај као што је ДСЛР фотоапарат може имати велику скалу, бити у стању да сними све боје заласка сунца, али пројектор има веома малу скалу и све боје ће изгледати као да су „испране“.

У неким случајевима можемо да поправимо излаз уређаја изменом података које му шаљемо, али у другим случајевима када то није могуће (не можете да одштампате електрично плаву) треба да покажемо кориснику на шта ће да личи резултат.

За фотографије има смисла користити пуни опсег тонова боје уређаја, да би могли да начините незнатне измене у боји. За остале графике, можда ћете желети да тачно погодите боју, што је важно ако покушавате да на кригли штампате амблем Ред Хета који мора да буде потпуно исте Ред Хет црвене боје.