Тифани Антополоски
tiffany.antopolski@gmail.com
Мајкл Хил
mdhillca@gmail.com
Екатерина Герасимова
kittykat3756@gmail.com
Подесите додатни монитор.

# Повежите још један монитор на ваш рачунар

# Подесите додатни монитор

Да подесите додатни монитор, повежите га на ваш рачунар. Ако га ваш систем не препозна одмах, или ако желите да дотерате подешавања:

Отворите преглед Активности и почните да куцате Екрани.

Кликните Екрани да отворите панел.

На дијаграму распореда екрана, превуците ваше екране на положаје које желите.

Бројеви на дијаграму су приказани у горњем левом углу сваког екрана када је панел Екрана активан.

Кликните Главни екран да изаберете ваш главни екран.

Главни екран је онај са горњом траком, и на коме се приказује преглед Активности.

Кликните на сваки монитор на списку и изаберите окренутост, резолуцију или сразмеру и стопу освежавања.

Кликните Примени. Нова подешавања ће бити примењена у року од 20 секунди пре враћања на претходно стање. На тај начин, ако не можете да видите ништа са новим подешавањима, ваша стара подешавања ће бити враћена. Ако сте задовољни новим подешавањима, кликните Задржи подешавања.

# Режими екрана

Са два екрана, ови режими екрана су доступни:

Спаји екране: ивице екрана су спојене тако да ствари могу да пређу са једног екрана на други.

Пресликај: исти садржај се приказује на два екрана, са истом резолуцијом и окренутости за оба.

Када је потребан само један дисплеј, на пример, спољни монитор повезан на преносни рачунар са спуштеним поклопцем, други монитор се може искључити. На списку, кликните на монитор који желите да искључите, и окрените прекидач на искључено.

# Додавање више од једног монитора

Са више од два екрана, Споји екране је једини доступан режим.

Притисните дугме за екран који желите да подесите.

Превуците екране на жељене положаје.