Шон Мек Кенс
shaunm@gnome.org
Мајкл Хил
mdhillca@gmail.com
Дејвид Кинг
amigadave@amigadave.com
Управљајте натписима иконица коришћеним у управнику датотека.

# Поставке приказа управника датотека

Можете да одредите на који начин ће управник датотека да приказује натписе испод иконица. Кликните на дугме изборника у горњем десном углу прозора, изаберите Поставке а затим идите на одељак Натпис прегледа иконице.

# Натписи иконице

Иконице управника датотека са натписима

Када користите преглед иконицама, можете да изаберете приказ додатних података о датотекама и фасциклама у натпису испод сваке иконице. Ово је корисно, на пример, ако често имате потребу да видите ко је власник датотеке или када је последњи пут измењена.

Можете да увећате приказ фасцикле тако што ћете кликнути на дугме опција прегледа на траци алата и клизачем изабрати ниво увеличања. Како будете увећавали, управник датотека ће приказивати више и више података у натпису. Можете да изаберете до три ствари за приказивање у натпису. Прва ће бити приказана на већини нивоа увећавања. Последња ће бити приказана при врло великим величинама.

Подаци које можете да прикажете у натпису иконице су исти као и колоне које можете да користите у прегледу списком. Погледајте за више података.

# Преглед списком

Када прегледате датотеке у виду списка, можете да прикажете Рашириве фасцикле у прегледу списком. Ово приказује стрелицу за отварање у сваком директоријуму на списку датотека. Ово је корисно ако фасцикла има структуру, као што је ваша фасцикла са музиком у којој су датотеке сврстане у фасциклама према извођачима и подфасциклама према албумима.