Гномов пројекат документације
gnome-doc-list@gnome.org
Шон Мек Кенс
shaunm@gnome.org
Андре Клапер
ak-47@gmx.net
Мајкл Хил
mdhillca@gmail.com
Пребаците на други језик за корисничко сучеље и текст помоћи.

# Промените језик који користите

Можете да користите вашу радну површ и програме на неком од десетак језика, који су обезбеђени својим пакетима језика инсталираним на вашем рачунару.

Отворите преглед Активности и почните да куцате Систем.

Изаберите Поставке Систем из резултата. Ово ће отворити панел Систем.

Изаберите Регион и језик да отворите панел.

У одељку Ваш налог, изаберите Језик.

Изаберите жељени регион и језик. Ако ваш регион и језик нису на списку, притисните … на дну списка да изаберете из свих доступних региона и језика.

Кликните Изабери да сачувате.

Ваша сесија треба да буде поново покренута да би измене деловале. Или кликните Поново покрени, или се касније ручно пријавите.

Неки преводи могу бити непотпуни, а одређени програми можда уопште не подржавају српски језик. Сваки непреведени текст ће бити приказан на језику на коме је софтвер оригинално развијен, обично на америчком енглеском.

Постоје неке посебне фасцикле у вашој личној фасцикли у којима програми могу да ускладиште ствари као што су музика, слике и документи. Ове фасцикле користе стандардне називе у складу са вашим језиком. Када се поново пријавите, бићете упитани да ли желите да преименујете те фасцикле на стандардне називе за изабрани језик. Ако планирате да користите нови језик сво време, требали бисте да ажурирате називе фасцикли.

Ако на вашем систему имате више корисничких налога, онда постоји засебан одељак за Екран за пријаву у панелу Регион и језик.