Гномов пројекат документације
gnome-doc-list@gnome.org
Екатерина Герасимова
kittykat3756@gmail.com
Петр Ковар
pknbe@volny.cz
Преносни рачунар се успављује када спустите поклопац, да би сачувао енергију.

# Зашто се мој рачунар гаси када спустим поклопац?

Када спустите поклопац вашег преносног рачунара, ваш рачунар ће обуставити рад како би сачувао енергију. То значи да рачунар заправо није угашен — само се успавао. Можете да га повратите подизањем поклопца. Ако се не поврати, пробајте да кликнете мишем или да притиснете неки тастер. Ако и овако не проради, притисните дугме за напајање.

Неки рачунари не могу исправно да обуставе рад, обично зато што њихове компоненте нису у потпуности подржане оперативним системом (на пример, управљачки програми Линукса нису потпуни). У том случају, можете увидети да нисте у могућности да повратите ваш рачунар након што сте спустили поклопац. Можете да пробате да исправите проблем са обуставом, или можете да спречите рачунар да покуша да обустави рад када спустите поклопац.

# Не дозволите рачунару да обустави рад када спустите поклопац

Ова упутства ће радити само ако користите systemd. Обратите се вашој дистрибуцији за више података.

Треба да сте инсталирали програм Алат за лицкање на вашем рачунару да бисте могли да измените ово подешавање.

Инсталирајте Алат за лицкање

Ако не желите да рачунар обустави рад када затворите поклопац, можете да измените подешавање тог понашања.

Будите веома пажљиви ако мењате ово подешавање. Неки преносни рачунари мог да се прегреју ако су остављени да раде са спуштеним поклопцем, поготово ако су у затвореном простору као што је ранац.

Отворите преглед Активности и почните да куцате Алат за лицкање.

Кликните на Алат за лицкање да га отворите.

Изаберите језичак Опште.

Пребаците Обустави приликом спуштања поклопца на искључено.

Затворите прозор Алата за лицкање.