Фил Бул
philbull@gmail.com
Мајкл Хил
mdhillca@gmail.com
Ако мрежна подешавања не буду самостално додељена, мораћете да их унесете сами.

# Ручно подесите мрежна подешавања

Ако ваша мрежа самостално не додели мрежна подешавања вашем рачунару, мораћете сами ручно да унесете подешавања. Ова тема претпоставља да већ знате тачна подешавања за коришћење. Ако не, мораћете да питате администратора ваше мреже или да погледате у подешавањима вашег усмеривача или мрежног пребацивача.

# Да ручно подесите мрежна подешавања:

Отворите преглед Активности и почните да куцате Подешавања.

Кликните на Подешавања.

Ако се на мрежу повезујете каблом, кликните Мрежа. У супротном кликните Бежична.

Уверите се да је ваша бежична картица укључена или да је мрежни кабал прикључен.

Кликните на дугме подешавања.

За бежичну везу, дугме подешавања ће се налазити поред радне мреже.

Изаберите језичак ИПв4 или ИПв6 и измените Начин на Ручно.

Укуцајте Адресу и Мрежни пролаз, као и одговарајућу Мрежну маску.

У одељку ДНС, пребаците Самостално на искључено. Унесите ИП адресу ДНС сервера који желите да користите. Унесите додатне адресе ДНС сервера користећи дугме +.

У одељку Руте, пребаците Самостално на искључено. Унесите Адресу, Мрежну маску, Мрежни пролаз и Метрички за руту коју желите да користите. Унесите додатне руте користећи дугме +.

Кликните Примени. Ако нисте повезани на мрежу, отворите изборник система на десној страни горње траке и повежите се. Испробајте подешавања мреже тако што ћете покушати да посетите веб сајт или да погледате дељене датотеке на мрежи, на пример.