Гномов пројекат документације
gnome-doc-list@gnome.org
Наталија Руз Лејва
nruz@alumnos.inf.utfsm.cl
Мајкл Хил
mdhillca@gmail.com
Испитајте ваш чврсти диск за проблемима да се уверите да је исправан.

# Проверите ваш чврсти диск за проблемима

# Проверите чврсти диск

Чврсти дискови имају уграђени алат за проверу исправности под називом СМАРТ (Технологија само-надгледања, испитивања, и извештавања), који непрестано проверава диск за могућим проблемима. СМАРТ вас такође упозорава ако ће диск ускоро престати да ради, помажући вам да избегнете губљење важних података.

Иако се СМАРТ покреће самостално, ви можете такође да проверите стање вашег диска покретањем програма Дискови:

## Проверите стање вашег диска користећи програм Дискови

Отворите програм Дискови из прегледа Активности.

Изаберите диск који желите да проверите са списка складишних уређаја на левој страни. Биће приказани подаци и стање диска.

Кликните на дугме изборника и изаберите СМАРТ подаци и само-пробе…. Збирна процена би требала рећи „Диск је у реду“.

Видите више података под СМАРТ особинама, или притисните дугме Започни самопробу да покренете самопробу.

# Шта ако диск није исправан?

Чак и ако збирна процена укаже на то да диск није исправан, то није разлог за панику. Међутим, боље је бити спреман са резервом зарад спречавања губитка података.

Ако стање покаже „Пред кваром“, диск је још увек разумљиво исправан али су откривени знаци слабости што значи да се може покварити у блиској будућности. Ако је ваш чврсти диск (или рачунар) стар неколико година, вероватно ћете видети ову поруку на барем некој од провера исправности. Требали бисте да направите резерве ваших важних датотека редовно и да повремено проверавате стање диска да видите да ли се погоршава.

Ако се погоршава, можете однети рачунар или чврсти диск у сервис за даљне провере или поправку.