Gnomov projekat dokumentacije
gnome-doc-list@gnome.org
Dejvid King
davidk@gnome.org
Provera vaše rezerve je bila uspešna.

# Proverite vašu rezervu

Nakon što ste napravili rezervu vaših datoteka, trebali biste da proverite da li je stvaranje rezerve uspešno obavljeno. Ako nije odrađeno kako treba, možete da izgubite važne podatke jer neke datoteke mogu da nedostaju u rezervi.

Kada koristite Datoteke za umnožavanje ili za premeštanje datoteka, računar vrši proveru da li su svi podaci ispravno prebačeni. Međutim, ako prebacujete vama vrlo važne podatke, možda ćete želeti da izvršite dodatnu proveru da se uverite da su vaši podaci ispravno prebačeni.

Možete da izvršite dodatnu proveru tako što ćete pregledati umnožene datoteke i fascikle na odredišnom medijumu. Samim činom pregledanja i uveravanja o postojanju prenesenih datoteka i fascikli na medijumu rezerve, možete biti dodatno sigurni da je proces uspešno obavljen.

Ako znate da redovno pravite rezervu velike količine podataka, možete uvideti da je lakše koristiti program namenjen za pravljenje rezervi, kao što je Sigurni sef. Takav program je moćniji i pouzdaniji nego samo umnožavanje i ubacivanje datoteka.