Гномов пројекат документације
gnome-doc-list@gnome.org
Наталија Руз Лејва
nruz@alumnos.inf.utfsm.cl
Мајкл Хил
mdhillca@gmail.com
Рафаел Фонтанеле
rafaelff@gnome.org
Користите Анализер искоришћености диска, Праћење система или Коришћење да проверите простор и капацитет.

# Проверите колико је преостало простора на диску

Можете да проверите колико је простора на диску преостало користећи Анализера искоришћености диска, Праћење система или Коришћење.

# Проверите Анализером искоришћености диска

Да проверите слободан простор на диску и капацитет диска користећи Анализер искоришћености диска:

Отворите Анализера искоришћености диска из прегледа активности. Прозор ће приказати списак места датотека заједно са искоришћеношћу и капацитетом сваке.

Притисните неку од ставки на списку да видите опширан сажетак искоришћености за ту ставку. Притисните дугме изборника, а затим Прегледај фасциклу… да прегледате неко друго место.

Подаци су приказани у ступцима Фасцикла, Величина, Садржај и када су подаци последњи пут Измењени. Више података ћете наћи у Анализеру искоришћености диска.

# Проверите програмом Праћење система

Да проверите слободан простор на диску и капацитет диска користећи Праћење система:

Отворите програм Праћење система из прегледа Активности.

Изаберите језичак Системи датотека да погледате партиције система и искоришћеност простора на диску. Подаци су приказани у колонама Укупно, Слободно, Расположво и Заузето.

# Проверите програмом Коришћење

Да проверите слободан простор на диску и капацитет диска користећи Коришћење:

Отворите програм Коришћење из прегледа Активности.

Изаберите језичак Смештај да видите системски укупни Коришћени и Доступни простор диска, као и коришћен Оперативним системом и општим корисничким директоријумима.

Простор диска се може ослободити од корисничких директоријума и садржаних директоријума штиклирањем кућице поред назива директоријума.

# Шта ако је диск препун?

Ако је диск препун требате да:

Обришете датотеке које вам нису важне или које не желите више да користите.

Направите резерве важних датотека које вам неће бити потребне неко време и да их обришете са чврстог диска.