Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Андре Клапер
ak-47@gmx.net
Видни претпреглед у вашу радну површ, горњу траку, и преглед Активности.

# Видни претпреглед Гнома

Гном карактерише корисничко сучеље осмишљено да вам не стоји на путу, умањи ометање, и да вам помогне да обавите посао. Када се први пут пријавите, видећете преглед Активности и горњу траку.

Горња трака Гномове шкољке

Горња трака Гномове шкољке

Горња трака обезбеђује приступ вашим прозорима и програмима, вашем календару и састанцима, и особинама система као што је звук, умрежавање, и напајање. У изборнику система на горњој траци, можете да измените јачину звука или осветљеност екрана, да уређујете појединости ваше бежичне везе, да проверите стање батерије, да се одјавите или да промените корисника, или да искључите рачунар.

# Преглед Активности

Када покренете Гном, аутоматски улазите у претпреглед Активности. Претпреглед вам омогућава да приступите вашим прозорима и програмима. У претпрегледу можете такође само да започнете да куцате да бисте претражили ваше програме, датотеке, фасцикле и веб.

Да приступите претпрегледу у било које време, кликните на дугме Активности у горњем левом углу, или једноставно померите показивач миша у горњи леви угао. Такође можете да притиснете тастер Супер на вашој тастатури.

Да приступите прозорима и програмима, кликните на дугме доле лево на екрану у списку прозора. Исто тако можете да притисете тастер Супер да видите претпреглед са живим сличицама свих прозора на тренутном радном простору.

Activities button and Dash

На дну претпрегледа, наћи ћете полетника. Полетник вам приказује ваше омиљене програме и оне који су већ покренути. Кликните на неку иконицу на полетнику да отворите тај програм; ако је програм већ покренут, имаће малу тачку испод своје иконице. Клик на иконицу ће издићи најскорије коришћени прозор. Можете такође да превучете иконицу на радни простор.

Клик десним тастером миша на иконицу приказује изборник који вам омогућава да изаберете било који прозор у покренутом програму, или да отворите нови прозор. Можете такође да кликнете на иконицу док држите притиснутим тастер Ктрл да отворите нови прозор.

Када сте у прегледу, на почетку ће вам увек бити приказан преглед прозора. У њему су вам приказане живе минијатуре свих прозора на текућем радном простору.

Кликните на дугме мреже (које има девет тачака) у полетнику да прикажете претпреглед програма. Ово ће вам приказати све програме инсталиране на вашем рачунару. Кликните на неки од програма да га покренете, или превуците програм на радни простор приказан изнад инсталираног програма. Можете такође да превучете програм у полетнику да бисте га учинили омиљеним. Ваши омиљени програми остају у полетнику чак и када нису покренути, тако да им можете приступити брзо.

Сазнајте више о почетним програмима.

Сазнајте више о прозорима и радним просторима.

# Сат, календар и састанци

Сат, календар, састанци и обавештења

Сат, календар, и састанци

Кликните на сат на горњој траци да видите тренутни датум, календар појединачних месеци, списак ваших надолазећих састанака и нова обавештења. Можете да отворите календар и тако што ћете притиснути Супер V. Можете да приступите подешавањима датума и времена и да отворите потпуни календар управо из изборника.

Сазнајте више о календару и састанцима.

Сазнајте више о обавештењима и списку обавештења.

# Системски изборник

Кориснички изборник

Кориснички изборник

Кликните на изборник система у горњем левом углу да управљате вашим поставкама система и вашим рачунаром. Горњи део изборника показује указивач стања батерије и дугмад за покретање подешавања и алат за снимке екрана. Дугме power вам омогућава да обуставите или да угасите рачунар, или да брзо некоме другом дате приступ рачунару а да се не одјавите у потпуности. Клизачи вам омогућавају да управљате јачином звука или осветљеношћу екрана.

Остатак изборника се састоји од дугмића брзих поставки које вам омогућавају да брзо управљате доступним услугама и уређајима као што су бежична мрежа, Блутут, поставке напајања и позадински програми.

Сазнајте више о промени корисника, одјављивању, и гашењу рачунара.

Сазнајте више о Брзим поставкама.

# Закључавање екрана

Када закључате екран, или ако се сам закључа, бива приказан екран закључавања. Поред тога што штити вашу радну површ када сте далеко од рачунара, екран закључавања приказује датум и време. Такође приказује информације о стању ваше батерије и мреже.

Сазнајте више о закључавању екрана.

# Списак прозора

Гнома одликује другачији приступ пребацивања прозора него што је то стално видљив списак прозора који налазимо у другим окружењима радне површи. Ово вам допушта да се усредсредите на задатак на коме радите без ометања.

Сазнајте више о пребацивању прозора.

Списак прозора

Списак прозора на дну екрана обезбеђује приступ свим вашим отвореним прозорима и програмима и допушта вам да их брзо умањите и повратите.

Са десне стране списка прозора, Гном приказује четири радна простора. да се пребаците на други радни простор, изаберите радни простор који желите да користите.