Може да недостаје неки програм за контролу вентилатора, или се ваш преносни рачунар прегрева.
Гномов пројекат документације
gnome-doc-list@gnome.org

# Вентилатор преносног рачунара ради без престанка

Ако вентилатор за хлађење преносног рачунара увек ради, може бити да компонента која контролише систем за хлађење преносног рачунара није добро подржана у Линуксу. Неким преносним рачунарима је потребан додатни софтвер да би успешно контролисали своје вентилаторе за хлађење, али можда тај софтвер није инсталиран (или није уопште доступан за Линукс) и зато вентилатори раде пуном брзином све време.

У том случају, бићете у могућности да измените нека подешавања или да инсталирате додатни софтвер који омогућава потпуну контролу вентилатора. На пример, vaiofand може бити инсталиран за контролисање вентилатора неких Сонијевих ВАЈО преносних рачунара. Инсталирања овог софтвера је веома технички процес који веома зависи од произвођача и модела вашег преносног рачунара, те ћете можда желети да потражите посебне савете о томе како то да урадите за ваш рачунар.

Такође је могуће да ваш преносни рачунар заправо производи много топлоте. То не мора да значи да се прегрева, можда само захтева да вентилатор ради пуном брзином све време да би му омогућио да остане довољно хладан. Ако је ово случај, имате мало опција осим да пустите да вентилатор ради пуном брзином све време. Некад можете купити додатни прибор за хлађење за ваш преносни рачунар који може да помогне.