Шон Мек Кенс
shaunm@gnome.org
Мајкл Хил
mdhillca@gmail.com
С лакоћом пренесите датотеке до ваших контакта е-поште из управника датотека.

# Делите датотеке е-поштом

Можете с лакоћом да делите датотеке е-поштом са вашим контактима непосредно из управника датотека.

Пре него што почнете, уверите се да је на вашем рачунару инсталирана Еволуција или Зупчинко, и да је подешен ваш налог е-поште.

# Да делите датотеку е-поштом:

Отворите програм Датотеке из прегледа активности.

Пронађите датотеку коју желите да пренесете.

Притисните десним тастером миша на датотеку и изаберите Пошаљи…. Појавиће се прозор за састављање порука са прикаченом датотеком.

Кликните Коме да изаберете контакт, или унесите адресу е-поште на коју желите да пошаљете датотеку. Попуните Наслов и разраду поруке као што се тражи и кликните Пошаљи.

Можете да пошаљете неколико датотека одједном. Изаберите неколико датотека држећи притиснутим тастер Ктрл док притискате на датотеци, затим кликните десним тастером миша на све изабране датотеке.