Гномов пројекат документације
gnome-doc-list@gnome.org
Може бити да је бежична веза искључена или оштећена, или покушавате да се повежете на скривену мрежу.

# Не могу да видим моју бежичну везу на списку

Постоји велики број разлога зашто нећете бити у могућности да видите вашу бежичну мрежу на списку доступних мрежа из изборника система.

Ако на списку није приказана ниједна мрежа, можда је искључена ваша бежична картица, или уопште не ради. Проверите да ли је укључена.

Можда се налазите ван домета мреже. Покушајте да се приближите бежичној базној станици/усмеривачу и погледајте да ли се мрежа појављује на списку после тога.

Потребно је мало времена да би се списак мрежа ажурирао. Ако сте управо упалили ваш рачунар или сте се преместили на неко друго место, сачекајте неки минут и након тога проверите да ли су се мреже појавиле на списку.

Мрежа може бити скривена. Треба да се повежете на други начин ако је то скривена мрежа.