Фил Бул
philbull@gmail.com
Мајкл Хил
mdhillca@gmail.com
Екатерина Герасимова
kittykat3756@gmail.com 2014
Дејвид Кинг
amigadave@amigadave.com 2015
Одредите који подаци ће бити приказани у колонама у прегледу списком.

# Поставке колона списка датотека

Постоји неколико колона информација које можете да прикажете у прегледу списком у програму Датотеке.

Кликните на дугме прегледа опција на траци алата, изаберите Приказане колоне... и изаберите које колоне желите да буду приказане. Након тога бићете у могућности да ређате према тим колонама.

# Назив

Назив фасцикли и датотека.

Колона назива не може бити скривена.

# Величина

Величина фасцикле је дата као број ставки које се налазе у фасцикли. Величина датотеке је дата у бајтима, килобајтима (KB), или мегабајтима (MB).

# Врста

Приказује фасциклу, или врсту датотеке као што је ПДФ документ, ЈПЕГ слика, МП3 звук, и још тога.

# Власник

Име корисника који поседује фасциклу или датотеку.

# Група

Група у чијем је власништву датотека. Сваки корисник је обично у сопственој групи, али је могуће имати више корисника у једној групи. На пример, одељење може имати своју сопствену групу у радном окружењу.

# Овлашћења

Приказује овлашћења за приступ датотеци. На пример, drwxrw-r--

Први знак је врста датотеке. - значи обична датотека, а d значи директоријум (фасцикла). У ретким случајевима, остали знаци такође могу бити приказани.

Следећа три знака rwx одређују овлашћења за корисника који поседује датотеку.

Следећа три rw- одређују овлашћења за све чланове групе која поседује датотеку.

Последња три знака у колони r-- одређују овлашћења за све остале кориснике на систему.

Свако овлашћење има следећа значења:

r: читљиво, значи да можете отворити датотеку или фасциклу

w: уписиво, значи да можете сачувати измене

x: извршиво, значи да је можете покренути ако је у питању датотека програма или скрипте, или да можете приступити подфасциклама и датотекама ако је то фасцикла

-: овлашћење није подешено

# Путања

Путања до места на коме се налази датотека.

# Измењено

Приказује датум када је последњи пут измењена датотека.

# Измењено — Време

Приказује датум и време када је последњи пут измењена датотека.

# Приступљен

Приказује датум или време када је последњи пут приступљено датотеци.

# Недавност

Приказује датум или време када је корисник последњи пут приступио датотеци.

# Детаљна врста

Приказује МИМЕ врсту ставке.

# Направљена

Приказује датум и време стварања датотеке.