Кристофер Томас
crisnoh@gmail.com
Тифани Антополоски
tiffany.antopolski@gmail.com
Мајкл Хил
mdhillca@gmail.com
Умножите или преместите ставке у нови директоријум.

# Умножите или преместите датотеке и фасцикле

Датотека или фасцикла могу бити умножене или премештене на ново место хватањем и пуштањем помоћу миша, коришћењем наредби исеци и убаци, или употребом пречица на тастатури.

На пример, можда ћете желети да умножите презентацију на меморијски штапић тако да ћете моћи да је понесете на посао са вама. Или, можете да направите резервни умножак документа пре него што начините измене на њему (и да затим користите стари примерак ако вам се измене не буду свиделе).

Ова упутства су примењива и на датотеке и на фасцикле. И датотеке и фасцикле умножавате и премештате на потпуно исти начин.

# Умножите и убаците датотеке

Изаберите датотеку коју желите да умножите тако што ћете једном кликнути на њу.

Кликните десним тастером миша и изаберите Умножи, или притисните Ктрл Ц.

Идите до друге фасцикле, у коју желите да сместите умножак датотеке.

Притисните десни тастер и изаберите Убаци да завршите са умножавањем датотеке, или притисните Ктрл В. Након овога ће постојати примерак датотеке у изворној фасцикли и у овој другој.

# Исеците и убаците датотеке да их преместите

Изаберите датотеку коју желите да преместите тако што ћете једном кликнути на њу.

Кликните десним тастером и изаберите Исеци, или притисните Ктрл Х.

Идите до друге фасцикле, у коју желите да преместите датотеку.

Кликните десним тастером и изаберите Убаци да завршите са премештањем датотеке, или притисните Ктрл V. Датотека ће бити извађена из изворне фасцикле и премештена у другу фасциклу.

# Превуците датотеке зарад умножавања или премештања

Отворите управника датотека и идите до фасцикле која садржи датотеку коју желите да умножите.

Притисните дугме изборника у бочној површи прозора и изаберите Нови прозор (или притисните Ктрл N) да отворите други прозор. У новом прозору, идите до фасцикле у коју желите да преместите или умножите датотеку.

Кликните и превуците датотеку из једног прозора у други. Ово ће је преместити ако је одредиште на истом уређају, или ће је умножити ако је одредиште на другом уређају.

На пример, ако превучете датотеку са УСБ меморијског штапића у вашу личну фасциклу, биће умножена, зато што је превлачите са једног уређаја на други.

Можете да приморате датотеку да буде умножена држећи притиснутим тастер Ктрл док превлачите, или је приморати да буде премештена држећи притиснутим тастер Шифт док превлачите.

Не можете да умножите или преместите датотеку у фасциклу која је само за читање. Неке фасцикле су само за читање како би вам онемогућиле да начините измене на њиховом садржају. Можете да измените ствари које су само за читање тако што ћете изменити овлашћења датотеке .