Пол В. Фрилдс
stickster@gmail.com
Можете да одредите који програми могу да приступе мрежи. Ово помаже у очувању безбедности вашег рачунара.

# Укључите или блокирајте приступ мрежне баријере

Гном не долази са мрежном баријером, стога за подршку ван овог документа проверите са тимом подршке ваше дистрибуције или са ИТ одељењем ваше организације. Ваш рачунар треба бити опремљен мрежном баријером која им омогућава да блокирају приступ програмима од стране других особа на интернету или вашој мрежи. Ово помаже у одржавању безбедним вашег рачунара.

Многи програми могу да користе вашу мрежну везу. На пример, можете да делите датотеке или да допустите некоме да удаљено прегледа вашу радну површ када је прикључен на мрежу. У зависности од тога како је ваш рачунар подешен, можда ћете морати да подесите мрежну баријеру да бисте допустили да ове услуге раде како је замишљено.

Сваки програм који обезбеђује мрежне услуге користи нарочити мрежни прикључак. Да омогућите другим рачунарима на мрежи да приступе услузи, можда ћете морати да „отворите“ његов додељени прикључак на мрежној баријери:

Идите до Активности у левом горњем углу екрана и покрените вашу мрежну баријеру. Можда ћете морати сами да инсталирате управника мрежне баријере ако не можете да пронађете ниједан (на пример ГУФВ).

Отворите или искључите прикључак за вашу мрежну услугу, у зависности да ли желите да други буду у могућности да му приступе или не. Који прикључак ћете морати да измените зависиће од услуге.

Сачувајте или примените измене, пратећи сва додатна упутства која вам даје алат мрежне баријере.