Мајкл Хил
mdhillca@gmail.com
Допустите другима да приступе датотекама у вашој фасцикли Јавно.

# Делите ваше личне датотеке

Можете да дозволите приступ фасцикли Јавно у вашој фасцикли Лично са другог рачунара на мрежи. Подесите Дељење личних датотека да дозволите другима да приступе садржају фасцикле.

Морате имати инсталран пакет gnome-user-share да би Дељење личних датотека било видљиво.

Инсталирајте „gnome-user-share“

Отворите преглед Активности и почните да куцате Дељење.

Кликните на Дељење да отворите панел.

Ако вам текст испод Назив рачунара допушта да га уређујете, можете да измените назив под којим се ваш рачунар приказује на мрежи.

Изаберите Дељење датотека.

Пребаците Дељење датотека на укључено. Ово значи да ће неко други на вашој текућој мрежи бити у могућности да покуша да се повеже на ваш рачунар и да приступи датотекама у вашој фасцикли Јавно.

Биће приказана путања са које може бити приступљено вашој фасцикли Јавно са других рачунара на мрежи.

# Безбедност

## Захтевајте лозинку

Да захтевате да други људи користе лозинку приликом приступа вашој фасцикли Јавно, пребаците прекидач Захтевај лозинку на укључено. Ако не користите ову опцију, свако може да покуша да види вашу фасциклу Јавно.

Ова опција је унапред искључена, али бисте требали да је укључите и да поставите безбедносну лозинку.

# Мреже

Одељак Мреже наводи мреже на које сте тренутно повезани. Користите прекидач поред сваке од њих да изаберете на којима ваше личне датотеке могу бити дељене.