Upravljanje bojom je važno dizajnerima, fotografima i umetnicima.
Ričards Hjudžiz
richard@hughsie.com

# Zašto je važno upravljanje bojom?

Upravljanje bojom je proces snimanja boje koristeći ulazni uređaj, prikazivanja na ekranu, i štampanja iste dok upravlja tačnim bojama i opsegom boja na svakom medijumu.

Potreba za upravljanjem boje je verovatno najbolje objašnjena fotografijom ptice na zimskom mraznom danu.

Ptica na mraznom zidu kao što se vidi na objektivu foto-aparata

Prikaz tipično prezasićenog plavog kanala, što čini da slika izgleda toplo.

Ovo vidi korisnik na ekranu uobičajenog poslovnog prenosnog računara

Primetite da belo nije „belo papira“ i da je zenica oka sada blatnjavo braon.

Ovo je ono što korisnici vide kada štampaju na običnom štampaču sa mlazom

Osnovni problem koji imamo ovde jeste taj da je svaki uređaj u stanju da rukuje različitim opsegom boja. Dakle, dok ćete vi možda moći da snimite električno plavu fotografiju, većina štampača neće biti u stanju da je proizvede.

Većina uređaja slika snima u RGB-u (crvena, zelena, plava) i mora da pretvori u CMJK (zelenoplava, purpurnocrvena, žuta, i crna) za štampanje. Još jedan problem jeste taj da ne možete imati belo mastilo, i zato belina može da bude dobra samo koliko i boja papira.

Još jedan problem su jedinice. Bez određivanja lestvice na kojoj se meri boja, ne možemo da znamo da li je 100% crvene blizu infracrvenoj ili je to zatvorenije crveno mastilo u štampaču. Ono što je 50% crvene na jednom ekranu verovatno je nešto kao 62% crvene na drugom ekranu. To je isto kao kada biste nekome rekli da ste vozili samo 7 jedinica rastojanja, ali bez jedinica ne možemo znati da li su to 7 kilometara ili 7 metara.

Kada govorimo o boji, na jedinice mislimo kao na skalu. Skala je u suštini opseg boja koje se mogu proizvesti. Uređaj kao što je DSLR fotoaparat može imati veliku skalu, biti u stanju da snimi sve boje zalaska sunca, ali projektor ima veoma malu skalu i sve boje će izgledati kao da su „isprane“.

U nekim slučajevima možemo da popravimo izlaz uređaja izmenom podataka koje mu šaljemo, ali u drugim slučajevima kada to nije moguće (ne možete da odštampate električno plavu) treba da pokažemo korisniku na šta će da liči rezultat.

Za fotografije ima smisla koristiti puni opseg tonova boje uređaja, da bi mogli da načinite neznatne izmene u boji. Za ostale grafike, možda ćete želeti da tačno pogodite boju, što je važno ako pokušavate da na krigli štampate amblem Red Heta koji mora da bude potpuno iste Red Het crvene boje.