Фил Бул
philbull@gmail.com
Мајкл Хил
mdhillca@gmail.com
Дејвид Кинг
amigadave@amigadave.com
Учините датотеку невидљивом, тако да нећете моћи да је видите у управнику датотека.

# Сакријте датотеку

Управник датотека Датотеке вам пружа могућност да сакријете и да прикажете датотеке према вашој жељи. Када је датотека скривена, није приказана у управнику датотека, али се још увек налази у фасцикли.

Да сакријете датотеку преименујте је тачком . на почетку њеног назива. На пример, да сакријете датотеку под називом пример.txt, требате да је преименујете у .пример.txt.

Можете да сакријете фасцикле на исти начин на који можете да сакријете датотеке. Сакријте фасциклу тако што ћете поставити . на почетак њеног назива.

# Прикажите све скривене датотеке

Ако желите да видите све скривене датотеке у фасцикли, идите до те фасцикле и кликните на дугме изборника у бочној површи прозора и изаберите Прикажи скривене датотеке, или притисните Ктрл H. Видећете све скривене датотеке, заједно са обичним датотекама које нису скривене.

Да поново сакријете ове датотеке, кликните на дугме изборника у бочној површи прозора и искључите Прикажи скривене датотеке, или поново притисните Ктрл H.

# Откријте датотеку

Да откријете датотеку, идите у фасциклу која садржи скривену датотеку. Притисните дугме изборника у горњем десном углу прозора и изаберите Прикажи скривене датотеке, или притисните Ктрл H. Затим, пронађите скривену датотеку и преименујте је тако да не садржи . на почетку њеног назива. На пример, да откријете датотеку под називом .пример.txt, треба да је преименујете у пример.txt.

Када сте преименовали датотеку, можете или да притиснете дугме изборника у бочној површи прозора и искључите Прикажи скривене датотеке, или притисните Ктрл Н да поново сакријете све остале скривене датотеке.

По основи, видећете само скривене датотеке у управнику датотека све док га не затворите. Да измените ово подешавање тако да управник датотека увек приказује скривене датотеке, погледајте .

Већина скривених датотека ће имати . на почетку њиховог назива, али неке друге могу имати ~ на крају њиховог назива уместо овога. Те датотеке су датотеке резерве. Погледајте за више података.