Šon Mek Kens
shaunm@gnome.org
Pritisnite Ktrl S da izaberete nekolik datoteka koje imaju slične nazive.

# Izaberite datoteke prema obrascu

Možete da izaberete datoteke u fascikli koristeći obrazac u nazivu datoteke. Pritisnite Ktrl S da prizovete prozorče Označi stavke po uslovu. Upišite obrazac koristeći opšte delove naziva datoteke plus znakove zamene (džokere). Dostupna su dva znaka zamene:

* odgovara bilo kom broju bilo kojih znakova, čak uopšte i bez znakova.

? odgovara tačno jednom od bilo kog znaka.

Na primer:

Ako imate tekstualnu datoteku Otvorenog dokumenta, PDF datoteku, i sliku i da sve one imaju isti osnovni naziv Faktura, izaberite sve tri pomoću obrasca

Faktura.*

Ako imate neke fotografije pod nazivom Letovanje-001.jpg, Letovanje-002.jpg, Letovanje-003.jpg; izaberite ih sve pomoću obrasca

Letovanje-???.jpg

Ako imate ovakve fotografije, ali ste uredili neke od njih i dodali -uređena na kraj naziva datoteke fotografija koje ste uredili, izaberite uređene fotografije pomoću

Letovanje-???-uređena.jpg