Гномов пројекат документације
gnome-doc-list@gnome.org
Управљачки програми хардвера/уређаја омогућавају вашем рачунару да користи уређаје који су на њега прикачени.

# Шта је то управљачки програм?

Уређаји су физички „делови“ вашег рачунара. Могу бити спољни као штампачи и монитор или унутрашњи као графичке и звучне картице.

Да би ваш рачунар био у могућности да користи ове уређаје, мора да зна како да комуницира са њима. Ово се остварује делом софтвера који се зове управљачки програм уређаја.

Када прикачите уређај на ваш рачунар, морате имати инсталиран одговарајући управљачки програм да би тај уређај радио. На пример, ако прикључите штампач али одговарајући управљачки програм није доступан, нећете бити у могућности да користите штампач. Наравно, сваки модел уређаја користи управљачки програм који није сагласан ни са једним другим моделом.

На Линуксу, управљачки програми за већину уређаја су унапред инсталирани, тако да би све требало да ради када га прикључите. Међутим, можда ће бити потребно да управљачки програми морају бити инсталирани ручно или можда неће бити доступни уопште.

Поред тога, неки постојећи управљачки програми су непотпуни или делимично функционални. На пример, можда ћете увидети да ваш штампач не може да обавља двострано штампање, али је у свему другом потпуно функционалан.