Шон Мек Кенс
shaunm@gnome.org
Мајкл Хил
mdhillca@gmail.com
Џим Кембел
jwcampbell@gmail.com 2013
Не дозволите другима да користе вашу радну површ када се удаљите од вашег рачунара.

# Самостално закључајте ваш екран

Када се удаљите од вашег рачунара, требали бисте да закључате екран како други неби могли да користе вашу радну површ и да приступе вашим датотекама. Ако вам се деси да некад заборавите да закључате екран, можда ћете пожелети да се екран вашег рачунара сам закључа након одређеног времена. То ће вам помоћи да осигурате ваш рачунар када га не користите.

Када је ваш екран закључан, ваши програми и системски процеси ће наставити да раде, али ви ћете морати да унесете вашу лозинку да бисте поново почели да их користите.

# Да поставите време након кога ће се ваш екран сам закључати:

Отворите преглед Активности и почните да куцате Приватност и безбедност.

Изаберите Поставке Приватност и безбедност из резултата. Ово ће отворити панел Приватност и безбедност.

Изаберите Закључај екран да отворите панел.

Уверите се да је Сам закључај екран пребачено на укључено, затим изаберите временски период из падајућег списка Кашњење аутоматског закључавања екрана.

Програми могу да вам прикажу обавештења чак и на закључаном екрану. На овај начин можете, на пример, да видите да ли вам је пристигла пошта а да не откључате екран. Ако се бринете да неко други може да види ова обавештења, искључите Обавештења на екрану закључавања. За следеће поставке обавештења, погледајте .

Када је ваш екран закључан, а желите да га откључате, притисните Есц, или превуците мишем по екрану од дна на горе. Затим унесите вашу лозинку, и притисните Унеси или кликните на Откључај. Другачије, једноставно почните да куцате вашу лозинку а застор катанца ће бити самостално подигнут како будете куцали.