Ваш рачунар ће радити, али ће вам можда затребати другачији кабал за напајање или преносни прилагођивач.
Гномов пројекат документације
gnome-doc-list@gnome.org
Фил Бул
philbull@gmail.com

# Да ли ће мој рачунар радити са напајањем у другој држави?

Неке државе користе напајање другачијег напона (обично 110V или 220-240V) и учесталости наизменичне струје (обично 50 Hz или 60 Hz). Ваш рачунар ће радити са извором напајања у другој држави само ако имате одговарајући прилагођивач напајања. Морате такође да преокренете прекидач.

Ако имате преносни рачунар, све што треба да урадите је да набавите одговарајући утикач за прилагођивач напајања. Неки преносни рачунари долазе запаковани са више од једним утикачем за њихов прилагођивач, тако да ћете можда већ и имати онај прави. Ако не, прикључивање постојећег у стандардни преносни прилагођивач ће бити довољно.

Ако имате стони рачунар, можете такође да набавите кабал са другачијим утикачем, или да користите преносни прилагођивач. У овом случају, међутим, мораћете да промените напонски прекидач на извору напајања рачунара, ако постоји. Многи рачунари немају овакав прекидач, и добро ће радити на сваком напону. Погледајте на полеђини рачунара и пронађе утичницу у коју се укључује кабал за напајање. Негде у близини, можда постоји мали прекидач са ознаком „110V“ или „230V“ (на пример). Пребаците га ако је потребно.

Будите пажљиви приликом мењања каблова напајања или приликом коришћења преносних прилагођивача. Искључите све ако можете.