Batista Mij-Matias
baptistem@gnome.org 2012, 2013
Majkl Hil
mdhillca@gmail.com
Andre Klaper
ak-47@gmx.net
Programi mogu da koriste naloge napravljene u Nalozima na mreži i usluge koje iskorišćavaju.

# Usluge i programi na mreži

Kada ste dodali nalog na mreži, svaki program može da koristi taj nalog za bilo koju od dostupnih usluga koje niste isključili. Različiti dostavljači pružaju različite usluge. Ova stranica navodi različite usluge i neke od programa za koje se zna da ih koriste.

# Kalendar

Usluga kalendara vam omogućava da pregledate, dodate i uređujete događaje u kalendaru na mreži. Koriste je programi kao što su Kalendar, Evolucija, i Kalifornija.

# Ćaskanje

Usluga ćaskanja vam omogućava da ćaskate sa vašim nalozima na popularnim platformama brzog dopisivanja. Koristi je program Internet pismonoša.

# Kontakti

Usluga kontakata vam omogućava da vidite objavljene detalje vaših kontakata na raznim uslugama. Koriste je programi kao što su Kontakti i Evolucija.

# Datoteke

Usluga datoteka dodaje udaljena mesta datoteka, kao da ste vi dodali jedno koristeći funkciju Poveži se na server u upravniku datoteka. Možete da pristupite udaljenim datotekama koristeći upravnika datoteka, kao i kroz prozorče za otvaranje i čuvanje datoteke u bilo kom programu.

# E-pošta

Usluga pošte vam omogućava da pošaljete i primite e-poštu sa dostavljača e-pošte kao što je Gugl. Koristi je Evolucija.

# Fotografije

Usluga fotografija vam omogućava da pregledate vaše fotografije na mreži kao što su one koje ste objavili na Fejsbuku. Možete da pregledate vaše fotografije koristeći program Fotografije.

# Štampači

Usluga štampača vam omogućava da pošaljete PDF umnožak dostavljaču iz prozorčeta za štampanje u bilo kom programu. Dostavljač može da obezbedi usluge štampanja, ili može samo da služi kao smeštaj za PDF, koji možete da preuzmete i kasnije da štampate.