Гномов пројекат документације
gnome-doc-list@gnome.org
Проверите ваше аудио каблове и управљачке програме звучне картице.

# Чујем пуцкетање или зујање приликом пуштања звука

Ако чујете пуцкетање или зујање приликом пуштања звука на рачунару, можда имате проблем са аудио кабловима или конекторима, или проблем са управљачким програмима звучне картице.

Проверите да ли су звучници исправно прикључени.

Ако звучници нису потпуно прикључени, или су прикључени у погрешну прикључницу, можете чути зујање.

Уверите се да кабал звучника/слушалица није оштећен.

Аудио каблови и конектори могу постепено да се похабају са употребом. Покушајте да прикључите кабал или слушалице у другу аудио уређај (као што је МП3 плејер или ЦД плејер), да проверите да ли и даље постоји пуцкетање звука. Ако постоји, можда ћете морати да замените кабал или слушалице.

Проверите да ли су управљачки програми довољно добри.

Неке звучне картице не раде добро на Линуксу јер немају довољно добре управљачке програме. Овај проблем је теже открити. Покушајте да потражите марку и модел звучне картице на Интернету, као и термин претраге „Линукс“, да видите да ли и други људи имају исти проблем.

Можете да користите наредбу lspci да добавите више података о вашој звучној картици.