Гномов пројекат документације
gnome-doc-list@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Повежите се на бежичну мрежу која није приказана на списку мрежа.

# Повежите се на скривену бежичну мрежу

Могуће је подесити бежичну мрежу тако да буде „скривена“. Скривене мреже неће бити приказане на списку бежичних мрежа које се приказују у подешавањима Мрежа. Да се повежете на скривену бежичну мрежу:

Отворите изборник система на десној страни горње траке.

Изаберите стрелицу Бежична мрежа. Одељак бежичне везе у изборнику ће се раширити.

Кликните Све мреже.

Притисните дугме изборника у горњем десном углу прозора и изаберите Повежи се на скривену мрежу….

У прозору који ће се појавити, изаерите претходно повезану скривену мрежу користећи падајући списак Веза, или Нова за нову везу.

За нову везу, упишите назив мреже и изаберите врсту бежичне безбедности са падајућег списка Бежична безбедност.

Унесите лозинку или друге појединости безбедности.

Кликните Повежи се.

Можда ћете морати да проверите подешавања бежичне приступне тачке или усмеривача да видите назив мреже. Уколико немате назив мреже (ССИД), можете да користите БССИД (Показатељ скупа основних услуга, МАК адреса приступне тачке), који изгледа отприлике овако 02:00:01:02:03:04 и обично се може наћи на доњој страни приступне тачке.

Такође би требало да проверите безбедносна подешавања бежичне приступне тачке. Потражите термине као што су ВЕП и ВПА.

Можда ћете помислити да ће скривање ваше бежичне мреже да повећа безбедност спречавајући остале који за њу не знају да се повежу. У пракси, то није случај; нешто је теже наћи мрежу али је још увек могуће открити је.