Labavi kablovi i problemi sa komponentama su mogući razlozi.
Gnomov projekat dokumentacije
gnome-doc-list@gnome.org

# Moj računar neće da se upali

Postoje brojni razlozi zbog kojih vaš računar neće da se upali. Ova tema daje kratak pregled nekih od mogućih razloga.

# Računar nije uključen, prazna baterija, ili labav kabal

Uverite se da su kablovi napajanja računara čvrsto priključeni i da su utičnice napajanja uključene. Uverite se takođe da je monitor priključen i upaljen. Ako imate prenosni računar, priključite kabal za napajanje (u slučaju da mu je baterija prazna). Možete takođe da proverite da li je baterija ispravno postavljena na svoje mesto (proverite donju stranu prenosnog računara) ako je uklonjiva.

# Problem sa komponentom računara

Može biti oštećena komponenta računara ili u lošem radnom stanju. U tom slučaju, moraćete da popravite vaš računar. U uobičajene probleme spadaju oštećena jedinica napajanja, neispravno umetnuti delovi (kao što je memorija ili RAM) i neispravna matična ploča.

# Računar pišti i gasi se

Ako računar zapišti nekoliko puta kada ga upalite i zatim se ugasi (ili ne uspe da se pokrene), možda ukazuje da je otkrio neki problem. Ovi zvučni signali se ponekad nazivaju zvučni kodovi, a šablon zvukova je osmišljen da vam ukaže na odgovarajući problem sa računarom. Različiti proizvođači koriste različite zvučne kodove, tako da ćete morati da pogledate priručnik matične ploče vašeg računara, ili da odnesete vaš računar na popravku.

# Ventilatori računara se okreću ali nema ničega na ekranu

Prva stvar koju trebate da uradite je da proverite da li je vaš monitor priključen i upaljen.

Ovaj problem može takođe da se pojavi usled kvara komponente. Ventilatori mogu da se upale kada pritisnete dugme napajanja, ali možda ostali važni delovi računara ne mogu da se upale. U ovom slučaju, odnesite vaš računar na popravku.