Гномов пројекат документације
gnome-doc-list@gnome.org
Мајкл Хил
mdhillca@gmail.com
Шоба Тјаги
tyagishobha@gmail.com
Покрените програме из прегледа Активности.

# Почетни програми

Померите показивач миша у угао Активности горе лево на екрану да прикажете преглед Активности. То је место где можете пронаћи све ваше програме. Преглед можете такође да отворите притиском на тастер Супер.

Можете да покренете програме из изборника Програми у левом горњем углу екрана, или можете да користите преглед Активности притиском на тастер Супер.

Постоји неколико начина за отварање програма када сте у прегледу Активности:

Почните да уписујете назив програма — претрага почиње тренутно. (Ако до овога не дође, кликните на поље за претрагу при врху екрана и почните да уписујете.) Ако не знате тачан назив програма, покушајте да упишете неки израз који се односи на њега. Кликните на иконицу програма да га покренете.

Неки програми имају иконице у полетнику, водоравној траци са иконицама на дну прегледа Активности. Кликните на неку од њих да покренете одговарајући програм.

Ако имате програме које користите врло често, можете сами да их додате полетнику.

Притисните дугме мреже (које има девет тачака) у полетнику. Видећете прву страницу свих инсталираних програма. Да видите још програма, притисните тачке на дну, изнад полетника, да видите друге програме. Притисните програм да га покренете.

Можете да покренете програм у посебном радном простору превлачењем његове иконице из полетника, и пуштањем у један од радних простора. Програм ће се отворити у изабраном радном простору.

Можете да покренете програм у новом радном простору превлачењем његове иконице на празан радни простор или на мали јаз између два радна простора.

# Брзо покретање наредбе

Програм можете покренути на још један од начина, тако што ћете притиснути тастере Алт Ф2, уписати његов назив наредбе, и на крају притиснути тастер Унеси.

На пример, да покренете Ритам машину, притисните Алт Ф2 и упишите „rhythmbox“ (без наводника). Назив програма је наредба за покретање програма.

Користите тастере стрелица да брзо приступите претходно извршеним наредбама.