Мари Старá
413827@mail.muni.cz 2024
Фелипе Боргес
Џереми Бича
Пријавите се са удаљености на ваш уређај користећи RDP.

# Удаљено пријављивање на ваш уређај

Можете да допустите другима да прегледају и управљају вашом радном површином са другог рачунара са програмом за преглед радне површи. Подесите Удаљена радна површ да дозволите другима да приступе вашој радној површи и да подесе поставке безбедности.

Ако желите да допустите другима да виде или да управљају вашом радном површи, видите Дељење радне површи.

Отворите преглед Активности и почните да куцате Систем.

Изаберите Поставке Систем из резултата. Ово ће отворити панел Систем.

Изаберите Удаљена радна површ Удаљена пријава.

Кликните Откључај и потврдите идентитет да измените поставке.

Да бисте могли са даљине да се пријавите на ваш кориснички налог, укључите Удаљена пријава.

# Повезивање

Одељак Како да се повежем приказује Назив уређаја и Прикључник који се могу користити на рачунару који се повезује. Кликните на дугме поред сваког уноса ако желите да га ставите у оставу. Веза такође може бити успостављена коришћењем ваше ИП адресе.

Ако је Удаљена пријава укључено, поставља њен број прикључника на 3389. Ако такође користите Дељење радне површи, користиће други прикључник, на пример 3390.

# Потврђивање идентитета

Одељак Детаљи пријаве приказује корисничко име и лозинку која ће вам бити потребна да уђете у клијентски софтвер коришћен за повезивање на ваш налог.

Кликните на дугме Провери шифровање да прикажете отисак шифровања. Упоредите га са вредношћу коју прикаже клијент приликом повезивања: треба да буду истоветне.

# Клијенти

За повезивање на вашу радну површ са другог рачунара, познато је да раде следећи клијенти.

## Са Линукса:

Ремина, Гтк клијент, је доступна као пакет у већини дистрибуција, и такође као flatpak. Користите основне поставке, нарочито за Дубину боје „Automatic“ у поставкама профила повезивања.

Везе, Гтк клијент, је доступан као пакет у већини дистрибуција, и такође као flatpak.

xfreerdp је линијско наредбени клијент доступан као пакет у већини дистрибуција. Опција /network:auto треба да се проследи клијенту на линији наредби.

## Са Мајкрософт Виндоуза:

mstsc је уграђени клијент Виндоуза. Препоручују се основне поставке.

## Са Линукса, Вондоуза или мекОС-а:

Thincast је власнички клијент. Линукс издање је доступно као flatpak. Препоручују се основне поставке.

# Провера везе

Да проверите да ли веза ради, пратите кораке испод.

У вашем изабраном клијенту, упишите Назив домаћина или ИП адресу.

Попуните име корисника и лозинку за Удаљену пријаву.