Džim Kembel
jwcampbell@gmail.com
Fil Bul
philbull@gmail.com
Možete imati slab signal, ili vam mreža neće dozvoliti da se ispravno povežete.

# Zašto se moja bežična mreža neprestano prekida?

Može doći do prekida bežične veze čak i kada želite da ostanete povezani. Vaš računar će pokušati da se ponovo poveže čim do ovoga dođe (ikonica mreže na gornjoj traci će prikazati tri tačkice ako bude pokušavao da se poveže), ali ovo može biti zamorno, naročito ako ste za to vreme koristili internet.

# Slab bežični signal

Uobičajeni razlog prekidanja bežične veze je taj da imate slab signal. Bežične mreže imaju ograničeni domet, i ako ste previše daleko od bežične bazne stanice nećete biti u mogućnosti da uhvatite dovoljno jak signal da održite vezu. Zidovi i drugi predmeti između vas i bazne stanice mogu takođe da oslabe signal.

Ikonica mreže na gornjoj traci prikazuje koliko je jak vaš bežični signal. Ako signal izgleda slab, pokušajte da se premestite bliže do bežične bazne stanice.

# Mrežna veza nije ispravno uspostavljena

Ponekad, kada se povežete na bežičnu mrežu, na prvi pogled može izgledati da ste uspešno povezani, ali će se veza prekinuti ubrzo nakon toga. Ovo se obično dešava zato što je vaš računar samo delimično bio uspešan u povezivanju na mrežu — uspeo je da uspostavi vezu, ali nije bio u mogućnosti da dovrši vezu iz nekog razloga te je veza prekinuta.

Mogući razlog zbog čega je to tako je taj da ste uneli pogrešnu bežičnu lozinku, ili da vašem računaru nije dopušten pristup mreži (zato što mreža zahteva korisničko ime za prijavljivanje, na primer).

# Nepouzdani bežični hardver/upravljački programi

Neki hardver bežične mreže može biti pomalo nepouzdan. Bežične mreže su složene, tako da bežična kartica i bazna stanica povremeno nailaze na manje probleme i odbacuju veze. Ovo je zamorno, ali se dešava poprilično često sa mnogim uređajima. Ako vam se bežična veza prekida s vremena na vreme, ovo može biti jedini razlog. Ako se ovo dešava vrlo često, možete da razmotrite nabavku neke druge bežične kartice.

# Zauzete bežične mreže

Bežične mreže na prometnim mestima (na univerzitetima, u kafeima, na primer) često imaju mnogo računara koji odjednom pokušavaju da se povežu na njih. Ponekad ove mreže postaju toliko zauzete i ne mogu da odrade sve računare koji pokušavaju da se povežu, tako da sa nekima od njih veza biva prekinuta.