Џим Кембел
jwcampbell@gmail.com
Пол В. Фрилдс
stickster@gmail.com
Шон Мек Кенс
shaunm@gnome.org
Мајкл Хил
mdhillca@gmail.com
Екатерина Герасимова
kittykat3756@gmail.com
Дејвид Кинг
amigadave@amigadave.com
Упарите Блутут уређаје.

# Повежите ваш рачунар на Блутут уређај

Пре него што ћете моћи да користите Блутут уређај као што је миш или слушалице са микрофоном, као прво морате да повежете ваш рачунар на уређај. Ово се такође назива упаривањем Блутут уређаја.

Отворите преглед Активности и почните да куцате Блутут.

Кликните на Блутут да отворите панел.

Уверите се да је Блутут укључен: прекидач на врху треба бити постављен на укључено. Са отвореним панелом и укљученим прекидачем, ваш рачунар ће почети да тражи уређаје.

Наместите да други Блутут уређај буде откривен или видљив и поставите га на 5-10 метара од вашег рачунара.

Кликните на уређај у списку Уређаји. Отвориће се панел за уређаје.

Ако је затражено, потврдите ПИН на вашем другом уређају. Уређај треба да вам покаже ПИН који сте видели на екрану вашег рачунара. Потврдите ПИН на уређају (можда ћете морати да кликнете на Упари или Потврди), затим на рачунару кликните Потврди.

Морате да завршите ваш унос за 20 секунде на већини уређаја, или веза неће бити успостављена. Ако до овога дође, вратите се на списак уређаја и почните опет.

Унос за уређај у списку уређаја приказаће стање Повезан.

Да уредите уређај, кликните на њега у списку уређаја. Видећете нарочити панел за уређај. Може приказивати додатне опције примењиве на врсту уређаја на који се повезујете.

Затворите панел када измените подешавања.

Иконица блутута на горњој траци

Када је повезан један или више блутут уређаја, иконица блутута се појављује у области стања система.