Филип Витнал
pwithnall@gnome.org
Дамилола Оладеле
damilolamohammed2@hotmail.com
Прати колико дуго користите ваш уређај и помаже у планирању одмора.

# Време екрана и подсетници на одмор

# Време екрана

Можете да пратите колико времена проводите за вашим уређајем, укључите снимање времена испред екрана и по избору да поставите дневна ограничења. Да то урадите, пратите следеће кораке:

Отворите преглед Активности и почните да куцате Подешавања.

Кликните на Подешавања.

Кликните на Wellbeing у бочној површи да отворите панел.

Притисните дугме Укључи испод Време екрана да укључите снимање времена екрана. Ако је график видљив на страници, тада је снимање времена екрана већ укључено.

Када је снимање времена екрана укључено, количина времена које сте провели свакодневно пријављени на уређају биће сачувана у претходних неколико недеља. Графикон приказује време, као и просечне вредности за дане и недеље, што вам омогућава да видите како се време проведено испред екрана мења током времена. Користите дугмад са стрелицама испод графикона да бисте видели последње недеље и кликните на траку за сваки дан да бисте видели податке о њему.

Подаци времена екрана се не деле ван овог уређаја или са другим корисницима на њему. Самостално се бришу након неколико недеља или када искључите снимање времена екрана.

Да ограничите дневно коришћење уређаја, пребаците Ограничење времена екрана на укључено и поставите Дневно ограничење. Када се достигне ограничење, добићете обавештење а екран ће се затамнити.

Ваше дневно ограничење је представљено испрекиданом линијом на графикону времена испред екрана.

Препоручљиво је да ограничите време испред екрана на 8 сати дневно и да имате физичких активности у међувремену. Један од начина да подсетите себе на физичку активност је да укључите подсетнике на одмор.

Да искључите снимање времена екрана, притисните дугме ⋮ изнад графика времена екрана, затим притисните Искључи време екрана. Ово ће такође искључити ограничења времена екрана.

# Подсетници на одмор

Да периодично подсетите себе да направите паузу за време коришћења уређаја, укључите подсетнике на паузе пратећи следеће кораке:

Отворите преглед Активности и почните да куцате Подешавања.

Кликните на Подешавања.

Кликните на Wellbeing у бочној површи да отворите панел.

Пребаците прекидач Подсетници погледа или Подсетници покрета на укључено.

Када су укључени Подсетници гледања или Подсетници кретања, добићете обавештење у изабраном временском интервалу које ће вас подсетити да направите паузу у коришћењу уређаја.

Препоручује се постављање таквих интервала паузе који ће вам омогућити да се одморите пре него што се уморите, уместо да се опорављате од тога. Честе паузе помажу у спречавању умора, напрезања очију, проблема са горњим удовима и болова у леђима. Можете одабрати различите интервале за кратке паузе гледања и дуже паузе за кретање.

Одмори гледања вас подсећају да скренете поглед са екрана и да га фокусирате на нешто друго. Такође вас подсећају да трепћете, да се протеглите и да промените положај. Одмори кретања вас подсећају да се више крећете, на пример да се потпуно удаљите од уређаја да бисте протегли ноге.