Gnomov projekat dokumentacije
gnome-doc-list@gnome.org
Proverite da li je sistem datoteka oštećen i vratite ga u upotrebljivo stanje.

# Popravite oštećen sistem datoteka

Sistemi datoteka mogu biti oštećeni usled neočekivanog gubitka napajanja, padova sistema i nebezbednog uklanjanja uređaja. Nakon takvog incidenta preporučuje se da opravite ili da barem proverite sistem datoteka da biste sprečili gubitak podataka.

Ponekad opravka je potrebna da bi se prikačio ili izmenio sistem datoteka. Čak iako provera ne izvesti ni o kakvoj šteti sistem datoteka može još uvek biti označen iznutra kao „neispravan“ i da zahteva popravku.

# Proverite da li je sistem datoteka je oštećen

Otvorite program Diskovi iz pregleda Aktivnosti.

Izaberite disk koji želite da proverite sa spiska skladišnih uređaja na levoj strani. Ako ima više od jednog volumena na disku, izaberite onaj koji sadrži sistem datoteka.

Na traci alata ispod odeljka Volumeni, kliknite na dugme izbornika. Nakon toga Proveri sistem datoteka….

U zavisnosti od količine podataka na sistemu datoteka provera može potrajati malo duže. Potvrdite početak radnje u prozorčetu koje će se pojaviti.

Radnja neće izmeniti sistem datoteka ali će ga otkačiti ako je potrebno. Strpljivo sačekajte kraj provere sistema datoteka.

Nakon završetka bićete obavešteni da li je sistem datoteka oštećen. Znajte da u nekim slučajevima čak i ako sistem datoteka nije oštećen ipak treba biti popravljen kako bi se poništila unutrašnja oznaka „oštećen“.

# Moguć gubitak podataka prilikom popravke

Ako je struktura sistema datoteka oštećena može uticati na datoteke koje se nalaze na njemu. U nekim slučajevima ove datoteke ne mogu biti ponovo dovedene u ispravan oblik i biće izbrisane ili premeštene u poseban direktorijum. To je obično fascikla izgubljeno+nađeno u direktorijumu najvišeg nivoa sistema datoteka gde se mogu naći delovi popravljene datoteke.

Ako su podaci previše dragoceni da bi bili izgubljeni tokom ovog procesa, savetujemo vam da napravite rezervu tako što ćete sačuvati odraz volumena pre popravke.

Ovaj odraz se zatim može obrađivati pomoću forenzičkih analitičkih alata kao što je „sleuthkit kako bi se dodatno oporavile datoteke koje nedostaju i delovi podataka koji nisu obnovljeni tokom popravke, kao i prethodno uklonjene datoteke.

# Popravite sistem datoteka

Otvorite program Diskovi iz pregleda Aktivnosti.

Izaberite disk koji želite da proverite sa spiska skladišnih uređaja na levoj strani. Ako ima više od jednog volumena na disku, izaberite onaj koji sadrži sistem datoteka.

Na traci alata ispod odeljka Volumeni, kliknite na dugme izbornika. Nakon toga Popravi sistem datoteka….

U zavisnosti od količine podataka na sistemu datoteka popravka može potrajati malo duže. Potvrdite početak radnje u prozorčetu koje će se pojaviti.

Ako je potrebno radnja će otkačiti sistem datoteka. Radnja popravke pokušava dovesti sistem datoteka u dosledno stanje i premestiti datoteke koje su oštećene u posebnu fasciklu. Budite strpljivi dok se sistem datoteka ne popravi.

Nakon završetka bićete obavešteni da sistem datoteka može uspešno da se popraviti. U slučaju uspeha može se ponovo koristiti na uobičajen način.

Ako se sistem datoteka ne može popraviti, napravite rezervu tako što ćete sačuvati odraz volumena da biste kasnije mogli da pronađete važne datoteke. Ovo možete uraditi kačenjem odraza samo za čitanje ili pomoću forenzičkih analitičkih alata kao što je sleuthkit.

Da ponovo koristite volumen mora biti formatiran sa novim sistemom datoteka. Svi podaci biće odbačeni.