Gnomov projekat dokumentacije
gnome-doc-list@gnome.org
Postoji mali broj virusa za Linuks, tako da vam najverovatnije neće biti potreban anti-virus.

# Da li mi je potreban anti-virus?

Ako ste koristili Vindouz ili Mek OS, verovatno ste takođe navikli da vam anti-virus radi čitavo vreme. Anti-virus radi u pozadini, neprestano proveravajući postojanje računarskih virusa koji bi mogli da dospeju do vašeg računara i da vam prouzrokuju probleme.

Anti-virusi postoje i za Linuks, ali najverovatnije da nećete morati da ih koristite. Virusi koji napadaju Linuks su još uvek u malom broju. Neki tvrde da je to zbog toga što Linuks nije tako široko rasprostranjen kao ostali operativni sistemi, tako da niko i ne piše viruse za njega. Drugi tvrde da je Linuks suštinski mnogo bezbedniji, i problemi bezbednosti koje bi virusi mogli da iskoriste se vrlo brzo ispravljaju.

Iz bilo kog razloga, virusi za Linuks su u tako malom broju tako da za sada stvarno nećete morati da mislite o njima.

Ako želite da se dodatno obezbedite, ili ako želite da proverite postojanje virusa u datotekama koje prosleđujete i koje uzimate od ljudi koji koriste Vindouz ili Mek OS, u tom slučaju biste mogli da instalirate anti-virus. Proverite u programu za instaliranje paketa ili potražite na mreži; dostupno je nekoliko anti-virus programa.