Фил Бул
philbull@gmail.com
Џим Кембел
jcampbell@gnome.org
Пол В. Фрилдс
stickster@gmail.com
Шон Мек Кенс
shaunm@gnome.org
Мајкл Хил
mdhillca@gmail.com
Подесите штампач који је повезан на ваш рачунар, или на вашу локалну мрежу.

# Подесите локални штампач

Ваш систем може самостално да препозна многе врсте штампача након њиховог повезивања. Већина штампача се повезује УСБ каблом који се прикључује на рачунар, али се неки штампачи повезују на вашу жичану или бежичну мрежу.

Ако је ваш штампач повезан на мрежу, неће бити аутоматски подешен – треба да га додате из панела Штампачи у Подешавањима.

Уверите се да је штампач упаљен.

Повежите штампач на ваш систем одговарајућим каблом. Видећете активност на екрану како систем буде тражио управљачке програме, и од вас може бити затражено да потврдите идентитет да бисте их инсталирали.

Биће приказана порука када систем буде завршио инсталирање штампача. Изаберите Одштампај пробну страницу да одштампате пробну страницу, или Опције да направите додатне измене у подешавањима штампача.

Ако ваш штампач није самостално подешен, можете да га додате у подешавањима штампача:

Отворите преглед Активности и почните да куцате Штампачи.

Кликните Штампачи.

У зависности од вашег система, мораћете да притисните Откључај у горњем десном углу и унесите вашу лозинку.

Притисните дугме Додај штампач….

У прозорчету које ће се појавити, изаберите ваш нови штампач и притисните Додај.

Ако ваш штампач није аутоматски откривен, али ви знате његову мрежну адресу, упишите је у поље за текст на дну прозорчета и притисните Додај

Ако се ваш штампач не појави у прозору Додај штампач, мораћете да инсталирате управљачке програме за штампач.

Након што сте инсталирали штампач, можда ћете желети да измените ваш основни штампач.