Gnomov projekat dokumentacije
gnome-doc-list@gnome.org
Proverite vaše audio kablove i upravljačke programe zvučne kartice.

# Čujem pucketanje ili zujanje prilikom puštanja zvuka

Ako čujete pucketanje ili zujanje prilikom puštanja zvuka na računaru, možda imate problem sa audio kablovima ili konektorima, ili problem sa upravljačkim programima zvučne kartice.

Proverite da li su zvučnici ispravno priključeni.

Ako zvučnici nisu potpuno priključeni, ili su priključeni u pogrešnu priključnicu, možete čuti zujanje.

Uverite se da kabal zvučnika/slušalica nije oštećen.

Audio kablovi i konektori mogu postepeno da se pohabaju sa upotrebom. Pokušajte da priključite kabal ili slušalice u drugu audio uređaj (kao što je MP3 plejer ili CD plejer), da proverite da li i dalje postoji pucketanje zvuka. Ako postoji, možda ćete morati da zamenite kabal ili slušalice.

Proverite da li su upravljački programi dovoljno dobri.

Neke zvučne kartice ne rade dobro na Linuksu jer nemaju dovoljno dobre upravljačke programe. Ovaj problem je teže otkriti. Pokušajte da potražite marku i model zvučne kartice na Internetu, kao i termin pretrage „Linuks“, da vidite da li i drugi ljudi imaju isti problem.

Možete da koristite naredbu lspci da dobavite više podataka o vašoj zvučnoj kartici.