Тифани Антополоски
tiffany@antopolski.com
Шон Мек Кенс
shaunm@gnome.org
Мајкл Хил
mdhillca@gmail.com
Одредите ко може да прегледа и уређује ваше датотеке и фасцикле.

# Подесите овлашћења над датотеком

Можете да користите овлашћења датотеке да одредите ко може да прегледа и уређује датотеке које ви поседујете. Да прикажете и подесите овлашћења над датотеком, кликните десним тастером миша и изаберите Особине, затим изаберите језичак Овлашћења.

Погледајте и за појединости о врстама овлашћења која можете да подесите.

# Датотеке

Можете да подесите овлашћења за власника датотеке, власника групе, и за све остале кориснике на систему. За ваше датотеке, ви сте власник, и можете сами себи да дате овлашћење само за читање или за читање и уписивање. Подесите датотеку на само за читање ако не желите случајно да је измените.

Сваки корисник на вашем рачунару припада групи. На кућним рачунарима, уобичајено је да сваки корисник има своју сопствену групу, а овлашћења групе нису често коришћена. У окружењима удружења, групе су понекад коришћене за одељења или пројекте. Као што има власника, свака датотека припада групи. Можете да подесите групу датотеке и да одредите овлашћења за све кориснике у тој групи. Можете једино да подесите групу датотеке на групу којој ви припадате.

Можете такође да подесите овлашћења за кориснике поред власника и за оне у групи датотеке.

Ако је датотека програм, као скрипта, морате да изаберете Извршива као програм да бисте је покренули. Чак и са овом опцијом изабраном, управник датотека ће и тада да отвори датотеку у програму. Погледајте за више о томе.

# Фасцикле

Можете да подесите овлашћења над фасциклама за власника, групу, и остале кориснике. Погледајте појединости о овлашћењима датотеке за објашњење о власницима, групама, и осталим корисницима.

Овлашћења која можете да подесите за фасциклу се разликују од оних која можете да подесите за датотеку.

## Ништа

Корисник неће бити чак ни у могућности да види које се датотеке налазе у фасцикли.

## Само приказ датотека

Корисник ће бити у могућности да види које се датотеке налазе у фасцикли, али неће бити у могућности да отвори, направи, или да обрише датотеке.

## Приступ датотекама

Корисник ће бити у могућности да отвара датотеке у фасцикли (под условом да има овлашћење да уради ово над посебном датотеком), али неће бити у могућности да прави нове или да брише постојеће датотеке.

## Стварање и брисање датотека

Корисник ће имати пуни приступ фасцикли, укључујући отварање, стварање и брисање датотека.

Можете такође брзо да подесите овлашћења датотеке за све датотеке у фасцикли тако што ћете кликнути на Измени овлашћења за садржане датотеке. Користите падајуће спискове да подесите овлашћења за садржане датотеке или фасцикле, и кликните Измени. Овлашћења бивају примењена такође на датотеке и фасцикле у подфасциклама, до било које дубине.