Фил Бул
philbull@gmail.com
Шон Мек Кенс
shaunm@gnome.org
Како да проверите зашто ваш миш не ради.

# Показивач миша се не помера

# Проверите да ли је миш прикључен

Ако имате миша са каблом, проверите да ли је чврсто прикључен на ваш рачунар.

Ако је то УСБ миш (са правоугаоним прикључком), покушајте да га прикључите на другу УСБ прикључницу. Ако је то ПС/2 миш (са малим, округлим прикључком са шест ножица), уверите са да је прикључен у зелену прикључницу миша уместо у љубичасту прикључницу тастатуре. Мораћете поново да покренете рачунар ако није био прикључен.

# Проверите да ли миш заправо ради

Прикључите миша на неки други рачунар и видите да ли ради.

Ако је миш оптички или ласер миш, са доње стране би требало да видите светлосни зрак када га упалите. Ако нема светла, проверите да ли је упаљен. Ако јесте а још увек нема светла, највероватније да је миш покварен.

# Проверите бежични миш

Уверите се да је миш упаљен. На доњој страни миша често се налази прекидач за потпуно гашење миша, тако да можете да га понесете с вама а да га не будите стално.

Ако користите блутут миша, уверите се да сте упарили миша са вашим рачунаром. Погледајте .

Кликните на дугме и видите да ли се показивач миша помера. Неки бежични мишеви се успављују да би сачували енергију, тако да неће одговарати све док не кликнете на дугме. Погледајте .

Проверите да ли је батерија миша напуњена.

Уверите се да је пријемник чврсто прикључен на рачунар.

Ако ваш миш и пријемник могу да раде на различитим радио каналима, уверите се да су подешени на исти канал.

Мораћете да притиснете тастер на мишу, пријемнику или на обома да успоставите везу. Упутство вашег миша може да садржи више детаља ако је ово случај.

Већина РФ (радио) бежичних мишева треба одмах да проради када их прикључите на ваш рачунар. Ако имате блутут или ИР (инфрацрвени) бежични миш, мораћете да извршите неке додатне кораке да би прорадили. Кораци могу да зависе од марке и модела вашег миша.